***ευρωΠρογράμματα eTwinning:***

***Οι δράσεις μας για τους μήνες Φεβρουάριο & Μάρτιο***

Στο πλαίσιο της συμμετοχής του σχολείου μας σε προγράμματα eTwinning, οι μαθητές όλων των τάξεων μας πραγματοποίησαν τις παρακάτω δραστηριότητες.

Οι μαθητές της Ε’ τάξης έγραψαν λίγα λόγια για τους εαυτούς τους ώστε να γνωριστούν με τους μαθητές των άλλων χωρών. Επίσης, μιλήσαμε για τους νοητικούς χάρτες και τα οφέλη τους στην μάθηση εστιάζοντας στην απόκτηση νέου λεξιλογίου στα Αγγλικά. Μετά από αυτήν την εισαγωγή, οι μαθητές μας θα συνεργαστούν με παιδιά του εξωτερικού στην δημιουργία κοινών νοητικών χαρτών λεξιλογίου, απώτερος στόχος αυτής της δράσης είναι η απόκτηση νέων στρατηγικών μάθησης.

Οι μαθητές της ΣΤ’ τάξης έχουν αναλάβει να παρουσιάσουν «Το Κουτί της Πανδώρας» δημιουργώντας ένα e-book, με το οποίο οι ξένοι μαθητές θα γνωρίσουν τον μύθο.

Ακόμη, καθώς προετοιμαζόμαστε για το Πάσχα, οι μαθητές των μικρότερων τάξεων θα δημιουργήσουν πασχαλινές κάρτες τις οποίες θα αποστείλουμε σε σχολεία του εξωτερικού.

Τέλος, αφιερώσαμε λίγο χρόνο για τις παρακάτω μέρες/γιορτές του Φεβρουαρίου, όπως και μας ζητήθηκες από τους eTwinning συνεργάτες μας.

* **Anti Bullying Day**: Μιλήσαμε για το bullying και τις συνέπειες του μαθαίνοντας το σχετικό λεξιλόγιο στα αγγλικά και παίζοντας παιχνίδια ενδυνάμωσης των ανθρώπινων σχέσεων.
* **Safer Internet Day:** Μάθαμε να είμαστε πιο προσεκτικοί στις κινήσεις μας στο διαδίκτυο μελετώντας οπτικοακουστικό υλικό και διαβάσαμε μελέτες περιπτώσεων που μας βοήθησαν να κατανοήσουμε καλύτερα τους κινδύνους αλλά και να αντιληφθούμε τα μέτρα προστασίας.